Sidi hemmu talbe
منتدى طاطا :: طاطا طاطا :: شعر tandamt
Sidi hemmu talbe
Illa uzmz gh yakka yan , illa uzmz an gh iqqay
Illa uzmz gh yuf umddakul f Rebbi, gmatun
Lmut chkergh i Rebbi a teni igan d lmelk
Ur ta tgit benadm as llan ijmilen d w awal
Iga sêber win Rebbi, Rebbi win willi sêbernin
Igh isber yan, iqqand man ajmil as d iffal
Iga sber ghemklli lhêrir, ur sar ibri yan
igh isbr yan igar bnadm dnob ad rorar
igh isbr yan igar bnadm ajmil asdifal
igh igen ur3em at itt3bar yan i walgamu’ nes
imma igh ibidd ar ismlilliy wis sa ygenwane
ttadengh tassanu tujrah adbib an d iwigh
inna smammi f’rebbi nekkin ur dari dwa nun
ura ikhllu yan aytmas ibnu tiqbilin
ura ikhllu yan aytmas imhubbu d wiyyad
a zud yan iddan ar asif an gis imdi lluh
a yga yan ifln gmas imhubbu d wiyyad.
inna f litihal:
Ennan lttihal adswa d uglifen n tamment.
Yella kra yella gisent, yella kra yezuzwa nit.
azerg:
Inna uzerg n w aman n tegmmi:"gun ukan!"
Ghay ad tezzât gh usggwas, nezêdâ ten gh w ayyur
Ghay ad tezzât gh w ayyur, nezêdâ ten gh ya w ass!"
Iwajb as win ufus, netta s kigan d w awal :
"lberkt a nezzâd urd taqqurt a zamharir,
Amr k id issuggan ger takuzine d igh izri was
A tezêrt ssenbel, tujjut d àud leqmari gh darnegh
Iblis, netta, a k issêrsân ibnu k in gh w asif
Ig ak tarazal nnig ikhef nek, a tehnnat
Zund amadûn ur illi ma rad ik darun,
Amr arhêwi, tirmet nes a t isdullan
Ikchem ak selghagh imezgan nes, idûrdêr nit
Yut nit llun w aman isêf zund awulk".
divers:
Lbur d lqbur ad swa d urwas igh gisen yan
imma inna gh a k ur zziwizen u aman hâcha a ig lemkan
A mu uhmegh d walli yumern i lbnya gh u asif
idûf nit lbujjat u aman sul imdi llûh
Kul mma ibna yan bla ssâhêt ar as d ittâr
kul mma icha yan igh ur inwi da teberrin
kul mma innan "a Rebbi" ssâhêt af ibna awal
yuf yan innan "i Rebbi" yan sis itgallan".
IrHemk a sidi Hemmu TTaleb inna igellin
bismi llah as-a yadda Ttaleb asin-d lqelm
ar ilemma addern igerramen d willi âdelnin
gan-d igadren ayetmaten gh wiss sa igenwan
lekemn-d ukan akal beDun aHHram ayga TTemâ
yan f iqedder mulana mawriri Sbern as
laylaha illa llah lequdra zund arraw
ibakD it negh ikucem tasa ur aten zzeraynet
aH int ayemmi gigh inighi nger taccebarin
ur girgh ghid ula ghid rreSaS igdi nit
makk righ a gar isetta mad righ tigri nnun
utin gikk ifalan bbinin willi zdinin
bismi llah a Resul llah is righ ad sawelgh
awal gh ur illi ddenb ula ra-kk gis irgem ccreA
manza za walli innan aDen at akk dawagh
zayd ukan imma isemummuyen ur akk dawan
igh-k ur idawa Rebbi Ttaleb ur akk dawan
nekki tawla a ggigi illan ar gigi tteberrun
awer ittini yan ugergh medden ula ugern-agh
ig argaz igan lemeskin awer issugt awal
adrar ur ikhaleD yan igh°eli a ggis g°emmern
ikhef inu mad ak innan ur gis izem akk ich
a ckergh i sidi Rebbi tazzewit attega Titt
ur-a TTar amer f ujeddig negh yan irDa wul
a lbari teAala qeddemgh-nn srek udem llal
lalla faTima d reqqeyya d zaybana d keltum
alili d ughanim
ufigh-d alili d ughanim imcarra gh wasif:
iwajb as nttan ughanim inna yas: "nkkin a izziyyn
kul man ddalil illan ad-t yuran d nkkin"
iwajb as ulili inna yas: "nkkin a izziyyn
nga ttsbiHat usin iyyi làulum gh ufus"
iwajb as aghanim inna yas: "nkkin a izziyyn
gigh taàuwwadin usin iyyi iHaHan gh ufus"
iwajb as ulili inna yas: "nkkin a izziyyn
lligh gh lbaruD ar nttakwi nger taccbarin"
iwajb as aghanim inna yas-d: "nkkin a izziyyn
ur agh t-id tnnit a yalili ddnub ad tgwmert
da ukan ttawit rruH i kra feln-d arraw
ukan gin igigil i wad a tn igan gh ufus"
faDma
a faDma man agurram iZur babam d innam
aylligh kem-d urun ar isufu igenna d wakal
a faDma tawada n utbir igh-d iqqerb asif
ar ismussu tiqqar ar itgellab gh rric
a faDma tazughi n tamment illan gh temkilt
igan tin lebdià, imgharn kad tnt isemkiln
a faDma agellid urta tenSern ukan
imma tiqqbilin agussn ukan awal nes
a faDma iddwa nnunt af ZZan ait unayn
lluz d lgergaà ma s tfDarm a tanirt
a faDma iddwa nnunt af ikkat usiyyagh urgh
ig as tibuDin a ur icetta tamggerdt nem
a faDma mad am nskar imi inu imyar kem
igh a km ur addergh ar yalla ul ula tasa nu!
iggut wawal
iggut wawal iga lbHur ur-t-id igli ccuf
nHemd i Rebbi lli d igan lmut d lmelk
mrad is-tt-id iga d bnadem
ikutin llan ijmiln gh wawal
a igan lHerr iHerran d lmut
kull mad tiwi ur-t-id rurnt
war timuzunin mqqar iSfa zund ayyur
war yat ur igi yat mqqar nit iddr immut
a tirryalin a tilli isfulkin udm n yan
njerrb akkw iZuran n tasa agh-d llan d ufus
lkibr
a yaHbib inu ma s iyyi tuft lkibr ixwcn
ini tgit Sabun ng aHayk nmun gh llun
ini tgit alili ng tikiwt nmun gh lHerr
ini tgit aJarif ng udad nili-d fellak
ini tgit asif ittawin kigan d aman
nkkin a igan asulil irad t nHSar ar-d iqqar
منتدى طاطا :: طاطا طاطا :: شعر tandamt
kab_Latn ara_Arab kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn crh_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn wol_Latn kab_Latn lmo_Latn kab_Latn kab_Latn kab_Latn fur_Latn kab_Latn kab_Latn kab_Latn kab_Latn kab_Latn kab_Latn swe_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn azj_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ban_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn taq_Latn hau_Latn kab_Latn pap_Latn kab_Latn zsm_Latn zsm_Latn kab_Latn kab_Latn kab_Latn ara_Arab